সেবা নাগরিকত্ব সৌহার্দ এই তিন মূল মন্ত্রকে ধারণ করে এপেক্স ক্লাব অব মৌলভীবাজার আয়োজন করে চলেছে একের পর এক চমৎকার সব আয়োজন। গত ২৬ জুন ছিলো আন্তর্জাতিক মাদক বিরোধী দিবস। এই উপলক্ষে এপেক্স ক্লাব অব মৌলভীবাজার মাদককে না বলো কর্মসূচী সম্পন্ন করে কুলাউড়ার বিভিন্ন স্কুল। মাদকের ভয়াবহ পরিণতি এবং এর কালো কবল থেকে কিভাবে নিজেকে পরিবারকে ও সমাজকে মুক্ত রাখা যায় সে সম্বলিত লিফলেট বিলি করে এপেক্সিয়ান বৃন্দরা কোমলমতি ছাত্রছাত্রী মধ্যে। এই কার্যক্রমে যে এপেক্সিয়ানবৃন্দরা অংশগ্রহণ করেছে তারা হলেন প্রেসিডেন্ট ২০১৩ বর্ষ, এপেঃ শহীদুল ইসলাম তনয়, পিপি এপেঃ এএফএম ফৌজি চৌধুরী, সেক্রেটারী এন্ড ডিএনই এপেঃ শাহীন আহমদ, এএফএম এপেঃ সুরমান আহমদ, এপেঃ ডাঃ হেমন্ত চন্দ্র পাল, এপেঃ মিঠুন চক্রবর্তী প্রমুখ।